Is deimhneach gur tréimhse shuimiúil atá roimh an teaghlach ríoga. Láimhsigh siad arm tine cheana, is gan aon bhuntáiste acu mar gheall air. Tá cliamhain an rí os comhair na cúirte le cúpla mí, agus líomhaintí curtha ina leith gur ghoid sé meall mór airgid ó charthanacht. Thagair an rí, más go cliathánach féin é, do chás Iñaki Urdangarin ina aitheasc Nollag, agus béim á leagan aige ar chothroime an dlí. Is ionann an uile dhuine os comhair an dlí, a dúirt sé. Feicfimid linn conas mar a bheidh.